cyanic-selkie/wikianc huggingface dataset:
Martín Palermo
Syyskuussa 2009 Argentiinan päävalmentaja Diego Maradona kutsui Palermon takaisin maajoukkueeseen. Palermo pelasi ensin puoli tuntia MM-karsintaottelussa Paraguayta vastaan ja teki sitten kaksi maalia ystävyysottelussa Ghanaa vastaan. Lokakuussa Palermo teki MM-karsintaottelussa Perua vastaan viime hetken voittomaalin, joka oli tärkeä tekijä Argentiinan selviytymisessä vuoden 2010 MM-kilpailuihin. Vuoden 2010 alkupuoliskolla Palermo teki maalin ystävyysotteluissa Jamaikaa ja Haitia vastaan. MM-lopputurnauksessa hän pääsi vaihdosta kentälle vain Kreikkaa vastaan pelatun alkulohko-ottelun 80. minuutilla ja teki ottelun lopussa 2–0-maalin.
Alain Gomis
Hän voitti uudemmilla elokuvillaan Tey (Tänään, 2012) ja Félicité (2017) Afrikan arvostetuimpiin elokuvapalkintoihin kuuluvan FESPACO:n Yennengan kultaisen oriin. Félicité voitti myös Berliinin elokuvajuhlien Hopeisen karhun (, 2017) ja Euroopan neuvoston vuoden 2017 elokuvapalkinnon (FACE).
Etelänmyrskylintu
Etelänmyrskylintu (Fulmarus glacialoides) on eteläisen pallonpuoliskon valtamerilintu.
Ainhoa (Pyrénées-Atlantiques)
thumb|250px|Ainhoan kylän ainoa katu. Ainhoa [enɔa] on Ranskan kunta Uuden-Akvitanian alueella Pyrénées-Atlantiquesin departementissa. Kunnan asukasluku vuonna 2014 oli 664.
Lew Brown
Elämä ja ura
Vuonna 1929 Brown, Henderson ja DeSylva muuttivat Hollywoodiin. He kirjoittivat musiikkia 20th Century Foxin elokuviin Sonny Boy (engl. The Singing Fool, 1928), Sano se lauluin (engl. Say It with Songs, 1929) ja Yllätyksiä v. 1980 (engl. Just Imagine, 1930). Vuonna 1931 DeSylva jäi Hollywoodiin työskentelemään elokuvatuottajana, ja Brown jatkoi musiikin tekemistä Hendersonin kanssa.
Brown kirjoitti DeSylvan lähdön jälkeen musiikin muun muassa teatterinäytelmiin Calling All Stars (1934) ja Yokel Boy (1939). Hän tuotti myös elokuvia Hollywoodissa ja teki yhä toisinaan yhteistyötä DeSylvan ja Hendersonin kanssa. Vuonna 1956 Brownin, Hendersonin ja DeSylvan urasta tehtiin elokuva Kaikki riippuu sinusta.
Frank Loesser
Suomennettuja kappaleita
Lähde: Suomen Äänitearkisto ry.
Gabbiano-luokka
Suunnittelu
Sukellusveneidentorjuntakoulu (italiankielinen lyhenne Antisom) perustettiin 1. elokuuta 1941 ensimmäisenä johtajanaan kontra-amiraali Da Zara. Koulu teki esityksen 60 sukellusveneentorjunta-aluksen ja korvetin hankinnasta. Esitystä täydensi Saksasta hankittavien kaikuluotainten asentaminen palveluksessa oleviin aluksiin. Fean suunnittelema 670 tonnin korvettiluokka tilattiin telakoilta ilman muutoksia.
Naparuuvi
pienoiskuva|Naparuuvi ja banaaniliitin kaiutinkytkennässä. Naparuuvi on erityisesti sähköisissä testilaitteissa ja äänitekniikassa, monissa kaiuttimissa ja audiovahvistimissa käytetty liitin. Naparuuvia voi käyttää monella eri tavalla, esim. siihen voi liittää banaaniliittimen, tai johto josta on kuorittu joitakin senttejä eristettä pois, voidaan työntää naparuuvissa olevaan reikään ja ruuvia kiristetään. Kullattuja naparuuveja käytetään paremman sähkönjohtavuuden saamiseksi ja/tai ulkonäöllisistä syistä. Naparuuvin kiristäminen voidaan tehdä kädellä eikä mitään työkaluja tarvita.
Tšekkiläinen kultajuovainen kana
Tšekkiläinen kultajuovainen kana on siro mutta ryhdikäs ja voimakas kanarotu. Kanasta on useita eri värejä kuten kultajuovainen, peltopyyn kaltainen, kultainen, hopeinen, hopeajuovainen, musta ja mustavalkoinen. Kukko painaa noin 2,3–2,8 kg ja kana noin 2–2,5 kg. Kana munii noin 150–190 munaa vuodessa.
Einar Hakasalo
Sotilaskoulutus Saksassa ja taistelut ensimmäisessä maailmansodassa
thumb|300px|Jääkäripataljoona 27:n pioneerikomppania Hackzell liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 24. elokuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.
Otteita Hackzellista Tie Tampereelle -kirjassa
Kriitikot ovat arvostelleet oikeushistorian ja Suomen historian professorin Heikki Ylikankaan julkaisemia, sotahistoriaan liittyviä tietoja osin virheellisiksi. Muun muassa kesällä 1944 Suomessa kenttäoikeuksissa ja/tai esimiehen aseenkäyttöoikeudella suoritettujen suomalaissotilaiden teloitusten määrän Ylikangas on esittänyt olevan noin 250, virallisesti arvioidun 57 asemesta. Sotahistoriaan erikoistuneen tietokirjailija ja yleisesikuntaeversti evp. Ilmo Kekkosen mukaan Ylikankaalla on heikot tiedot sotahistoriasta.
Talvisota ja jatkosota
Talvisotaan Hackzell osallistui joukkueenjohtajana ja komppanianpäällikkönä Jalkaväkirykmentti 68:ssa. Hän osallistui taisteluihin mm. Honkaniemessä ja haavoittui Kämärällä 23. helmikuuta 1940. Jatkosotaan hän osallistui 27. Eläinlääkintäkomppanian varikkojoukkueen joukkueenjohtajana, mistä toimesta hänet kotiutettiin vuoden 1941 lopulla. Hackzell siirtyi tämän jälkeen hoitamaan kotitilaansa Koivuun. Hänen ruumiinsa on haudattu Tornioon.
Gawain
Gawain kirjallisuudessa
Gawain esiintyy jo varhaisissa Arthuria käsittelevissä legendoissa. Useimmissa tarinoissa hän on Arthurin sisarenpoika, ja hänen veljiään ovat Agravain, Gaheris, Gareth ja Mordred. Gawainin isä on kuningas Lot, mutta äiti jäi osassa kertomuksista epäselväksi. Ritariromaaneissa Gawainin äiti on Arthurin sisarpuoli Morgause. Geoffrey Monmouthilaisen vuonna 1133 julkaistussa teoksessa Historia Regum Britanniae Gawain – tai Walgainus – toimii Arthurin lähettiläänä Roomassa. Gawainin nimi muodossa “Galvaginus” on kaiverrettu yhteen Modenan katedraalin 1100-luvulta peräisin olevista patsaista.
Tyro
Tyro oli kreikkalaisessa mytologiassa Salmoneuksen tytär ja Peliaksen ja Neleuksen äiti. Hänen isänsä Salmoneus oli Athamaksen veli.
Syldaavi
Kielioppi
Monikko
Sopoćani
1500- ja 1600-luvulla osmanit hyökkäilivät alueelle jatkuvasti, ja munkit joutuivat lopulta pakenemaan luostarista Kosovon puolelle. Luostari oli tyhjillään lähes kahdensadan vuoden ajan, sen katto romahti ja freskojen säilymistä pidetään ihmeenä. Luostari kunnostettiin 1900-luvulla, ja nykyisin siellä elää jälleen munkkeja.
Göteborgin raatihuone
Rakennusta on muokattu vuosien varrella. Vuonna 1732 sitä uudistettiin kaupungininsinööri Bengt Wilhelm Carlbergin johdolla, ja 1810-luvun toisella puoliskolla rakennukseen lisättiin kolmas kerros. Lisäksi vuonna 1937 raatihuoneen viereen valmistui funktionalismia edustava lisärakennus. Sen on suunnitellut arkkitehti Gunnar Asplund.
S-300
S-300-järjestelmään kuuluu komentopaikka/johtokeskus, tutkia sekä tuliasemaosat.
Kehitystyö ja eri versiot
S-300 pysyi pitkään salaisuutena. Se esiteltiin suomalaiselle ryhmälle marraskuussa 1989 varuskunnassa Moskovan ulkopuolella ja näytettiin julkisesti voitonpäivänparaatissa 1990, jolloin sen sai NATO-koodinimen SA-10 Grumble.
Mike Havenaar
Seurajoukkueura
Havenaar aloitti ammattilaisuransa Japanin pääsarjan Yokohama F. Marinosissa kaudella 2006. Hän pelasi seurassa yhdeksän sarjaottelua ensimmäisellä kaudellaan ja 15 seuraavalla kaudella. Kaudeksi 2008 Havenaar lainattiin toisella sarjatasolla pelaavaan Avispa Fukuokaan. Kaudeksi 2009 hän palasi jälleen Yokohama F. Marinosiin, jossa hän kuitenkin pelasi vain kaksi ottelua alkukaudesta ennen uutta lainasiirtoa sarjatasoa alemmas, tällä kertaa Sagan Tosuun. Havenaar teki Sagan Tosulle kauden aikana 15 maalia, ja siirtyi kauden jälkeen samassa sarjassa pelaavaan Ventforet Kōfuun. Siellä hän voitti 20 maalillaan sarjan maalikuninkuuden ja oli näin merkittävässä osassa seuran noustessa pääsarjaan. Kaudella 2011 Ventforet Kōfu putosi saman tien takaisin toiselle sarjatasolle, mutta Havenaar pelasi erinomaisen kauden tehden 17 maalia, joilla hän oli J. Leaguen toiseksi paras maalintekijä.
Maajoukkueura
Japanin maajoukkueessa Havenaar teki ensiesiintymisensä vuonna 2011. Hän oli mukana Maanosaliittojen cupissa 2013, jossa hän tuli vaihdosta kentälle 20. kesäkuuta Italiaa vastaan pelatussa ottelussa, jonka Japani hävisi 3–4. Yhteensä Havenaar on pelannut 17 A-maaottelua, joissa hän on tehnyt neljä maalia (tilanne 11. elokuuta 2015).
Pianisti (elokuva)
Juoni
Elokuva alkaa, kun Władysław Szpilmanin työpaikkaan, varsovalaiseen radioon osuu pommi. Szpilman saa kuulla radiosta kotonaan, että Yhdistynyt kuningaskunta on julistanut sodan Saksalle. Uskoen, että sota on ohi nopeasti, Szpilmanin perhe iloitsee uutisesta.
Myöhempi arvostus
Vuonna 2016 Pianisti äänestettiin BBC:n kyselyssä vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa. The New York Timesin kriitikot valitsivat Pianistin vuonna 2004 yhdeksi kaikkien aikojen tuhannesta parhaasta elokuvasta maailmassa.
Andrea Barzagli
Andrea Barzagli (s. 8. toukokuuta 1981 Fiesole) on italialainen jalkapalloilija. Hän nousi huipulle Palermon pelaajana, pelasi vuodet 2008–2011 Saksassa VfL Wolfsburgin joukkueessa ja edusti uransa kahdeksan viimeistä kautta 2011–2019 kotimaassaan Juventusta. 186 senttimetriä pitkä Barzagli pelasi keskuspuolustajana.
Unity (pelimoottori)
Kehitysalustaan voi ladata Asset Storesta ilmaisia ja maksullisia lisäosia, malleja, tekstuureja, skriptejä, animaatioita ja ääniä.
Kevytkenkäinen (vuoden 2008 elokuva)
Tuotanto
Kevytkenkäisen seitsenviikkoiset kuvaukset alkoivat Lontoossa tammikuussa ja päättyivät helmikuun lopulla 2008. 14 miljoonalla dollarilla tuotettu elokuva kuvattiin kokonaan Britanniassa, missä sen kuvauspaikkoina olivat Lontoon lisäksi Nottinghamshiren Flinthamissa sijaitseva Flintham Hall -kartano, Berkshiren Englefieldissä sijaitseva Englefield House -kartano ja Cambridgeshiren Wimpolessa sijaitseva Wimpole Hall -kartano.
Suhoi
Historia
Edelleenkehitetty Suhoi Su-9 oli torjuntahävittäjänä yhtä hyvä kuin MiG-21 ja sitä valmistettiin 1 100 Neuvostoliiton ilmapuolustuksen käyttöön. Jatkokehitelmä oli Suhoi Su-11, jota valmistettiin 108 kappaletta.
Suhoi Su-25 suunniteltiin puhdasveriseksi raskaasti panssaroiduksi maataistelukoneeksi maavoimien lähi-ilmatukeen toisen maailmansodan šturmovikin tapaan.
Aholahden hiihtokeskus
Frisbeegolfrata
Aholahden hiihtokeskukseen perustettiin vuonna 2013 A1-luokituksen saanut 18-väyläinen frisbeegolfrata. Rataa on myöhemmin laajennettu 23-väyläiseksi. Sillä järjestetään paikallistason viikkokisoja kesäaikaan. Järjestävänä seurana toimii Linnan Mando. Rata on yksi Savonlinnan seudun kovatasoisimmista. Tyypiltään se on metsärata ja sen on suunnitellut Seppo Nieminen. Radan par-tulos on 72 ja yhteispituus 2 256 metriä. Pisin yksittäinen väylä on 160 metrinen.
Kiowat
Esihistoriallinen aikakausi
Kiowat tulivat oman legendansa mukaan maailmaan ontosta puunrungosta yksi kerrallaan. Eräs lasta odottava kiowa-nainen jäi vatsastaan kiinni rungon suulle ja esti näin muiden heimoveljien pääsyn ulos. Tämän vuoksi kiowia oli melko vähän. Heidän omakielinen nimensä Kwuda juonsi edellä mainitusta ja tarkoitti kiowa-historioitsija Momadayn mukaan "tulossa ulos".
Tasankojen kauppiaat ja soturit
Kiowien sodat Yhdysvaltain joukkoja ja meksikolaisia vastaan jatkuivat pitkälle 1860-luvulle. Vuonna 1864 allekirjoitettua Little Arkansasin sopimusta eivät noudattaneet sen enempää intiaanit kuin amerikkalaisetkaan. Asuinalueittensa rajoja rikkovat kiowat ja comanchet kieltäytyivät lopettamasta sopimuksessa kiellettyä ihmiskauppaa. Kun liittovaltion asiamiehet vaativat intiaaneja vapauttamaan vankinaan olevat valkoiset naiset he suostuivat tekemään sen vain suuria lunnaita vastaan. Tämä muodostui kannattavaksi liiketoiminnaksi niin kiowille kuin comancheillekin, ja siitä tuli hetkeksi aikaa julkinen käytäntö.
Suuri rauhanneuvottelu
Rauhankomission aloitteesta vireille pantu suuri rauhankokous pidettiin Fort Laramiessa 1868. Kiowat suostuivat comanchien tavoin siirtymään heille osoitettuun reservaattiin. Elämä siellä ei taannut pysyvää rauhaa, sillä jo seuraavan vuosikymmenen alussa erimielisyydet leimahtivat uudelleen. Reservaattielämään kyllästyneet kiowat pitivät suuren aurinkotanssin kesällä 1870 kutsuen comanchet ja cheyennet vieraikseen. Nuoret kiowa-soturit olivat valmiit palaamaan vanhan kulttuurinsa pariin tasangoille, ja ajatus herätti laajaa kannatusta vieraiden parissa.
Chandrasekhara Raman
Elämä
Korkeakouluopintojensa loppuvaiheessa Chandrasekhara Raman näki 13-vuotiaan tytön soittavan perinnesoitinta, ja perinteestä poiketen hän järjestytti avioliiton tämän kanssa. Perheeseen syntyi kaksi poikaa. Hän teki puolisonsa Lokasundar Ammalin kanssa myöhemmin ääniin ja soittimiin liittyviä tieteellisiä kokeita. Heidän kotitalostaan Panchavatista tehtiin myöhemmin museo.
Jimmie Noone
Jimmie Noone (23. huhtikuuta 1895 – 19. huhtikuuta 1944) oli yhdysvaltalainen jazzmuusikko. Hän soitti muun muassa Freddie Keppardin ja King Oliverin yhtyeessä ja johti 1920-luvulla omaa yhtyettään Chicagon Apex Clubilla. 1940-luvulla hän soitti Kid Oryn orkesterissa. Noone oli yksi jazzmusiikin merkittävimmistä klarinetisteista 1920-luvulla, mutta ei saavuttanut myöhemmällä urallaan vastaavaa menestystä.
Noone syntyi vuonna 1895 Cut-Offissa Louisianan osavaltiossa lähellä New Orleansia. Hän aloitti musiikin opettelun kitaralla ja vaihtoi teini-iässä klarinettiin, johon hän sai opetusta Lorenzo Tio Jr:lta ja Sidney Bechet’ltä. Hän soitti New Orleansissa Freddie Keppardin ja Buddy Petit’n yhtyeissä ja perusti lyhyeksi ajaksi myös oman yhtyeensä ennen muuttamistaan monien neworleansilaisten jazzmuusikoiden tavoin Chicagoon vuonna 1917.
Timo Kahilainen
Kahilainen tunnetaan parhaiten Kummeli-huumoriohjelmasta. Koulutukseltaan hän on luokanopettaja. Hänet valittiin Kangasalan lukion kunniaylioppilaaksi 2006. Hän pääsi sieltä ylioppilaaksi 1983 ja valmistui opettajaksi vuonna 1991.
Timo Kahilainen on Heikki Vihisen kanssa käsikirjoittanut näytelmiä; Tampereen Teatteriin komedian Saunailta (2001) ja farssin Alivuokralainen (2003), musiikkinäytelmän Kalliolle kukkulalle (2008) Pyynikin kesäteatterille sekä Tampereen Työväen Teatteriin farssin Maailmanlopun hautaustoimisto (2011). Le Coq – taistelu ravintolasta on käsikirjoittajakaksikon viides yhteinen näytelmä. Yhdessä Heikki Vihisen kanssa Kahilainen on käsikirjoittanut myös Kummeli-ryhmän elokuvat Kummeli Kultakuume (1997), Kummelin Jackpot (2006) sekä Kummeli Alivuokralainen (2008), joka perustuu edellä mainittuun näytelmään. Viidennessä Kummeli-elokuvassa, Kummeli V:ssä (2014) käsikirjoittamassa oli heidän lisäkseen Heikki Silvennoinen.
Teatteri
¹ myös käsikirjoittajana
Laatikko
Pientä laatikkoa kutsutaan yleensä rasiaksi tai lippaaksi. Suurta, kannellista laatikkoa puolestaan nimitetään arkuksi tai kirstuksi. Suomen kielen sana laatikko on neutraali, niinpä sitä ei käytetä ylätyyliä edellyttävissä yhteyksissä, vaan puhutaan esimerkiksi ruumisarkusta ja öylättirasiasta.
Laatikko on lainasana muinaisruotsista, jossa oli pientä laatikkoa merkitsevä sana lâdika. Se on johdos alun perin kirstua merkitsevästä sanasta. Suomen kirjakielessä laatikko-sanaa on ensi kertaa käytetty 1637 asussa laitikka. Nykyasu on tullut käyttöön 1700-luvulla.
Ardon
Ærydon perustettiin vuonna 1824 ja kaupunginoikeudet se sai vuonna 1964.
Banca (Pyrénées-Atlantiques)
thumb|300px|Bancan kylä Banca on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli vuoden 1999 väestönlaskennassa 373 asukasta. Bancan pinta-ala on 50 neliökilometriä.
Oratoriaanit
Oratoriaanit on katolinen hiippakuntapappien ja maallikkojen kongregaatio. Sen perusti Philip Neri 1552, ja paavi Gregorius XIII vahvisti sen 1575. Siitä erillisenä on Philip de Bérullen 1611 perustama ranskalainen oratoriaanien järjestö.
Maukka Perusjätkä
Suomalaisessa nuorisoelokuvassa Täältä tullaan, elämä! kuultiin kappaleet ”Herneenpalot”, ”Säpinää” ja Ralf Örnin laulama ”Se on meidän”. Ralf Örn oli Maukka Perusjätkän yhteistyökumppani. Muita yhteistyökumppaneita ovat olleet muun muassa Michael Monroe (saksofoni), Andy McCoy (kitara Ennen kolmatta maailmansotaa -levyllä), Esa Pulliainen (kitara), ja Kaija Koo (taustalaulu useilla kappaleilla).
Mauri Airta on koulutukseltaan sähköasentaja. Hän asuu Nurmijärvellä ja työskentelee sähköalan projektijohtajana ja harrastaa nuorten jalkapallovalmennusta.
Constantine Andreou
Andreou palasi 2000-luvun alussa Kreikkaan ja kuoli 90-vuotiaana kotonaan Ateenassa.
Cubio
Cubio on tarjonnut asiakkailleen puhelu-, internet- ja datapalveluja. Cubion tuotteita ja palveluja ovat olleet:
Historiaa
Cubion mukaan se alkoi ensimmäisenä operaattorina Suomessa tarjota kiinteähintaisia matkapuhelinliittymiä. Tämän jälkeen puhepaketit yleistyivät nopeasti muidenkin operaattoreiden valikoimiin. Ulkomaanpuheluissa yhtiön markkinaosuus on sen itsensä mukaan ollut noin 10 %.
The Secret of Monkey Island
Vastaanotto
Mikrobitin Petri Teittinen antoi pelin DOS-versiolle 93 pistettä sadasta.
Tamburitza
Kroatialisille tamburitza on kansallisen itsetunnon symboli siinä kuin Väinämöisen soittama kantele suomalaisille.
Keltatuppinokka
Ulkonäkö ja koko
Linnun pituus on noin 40 senttiä ja siipien kärkiväli 80 cm. Höyhenpuku on valkoinen, naama paljas ja vaaleanpunainen. Vaalean nokan kärki on musta. Siivet ovat lyhyet. Sukupuolet ovat samanvärisiä. Muistuttaa suuresti sukulaistaan mustatuppinokkaa.
Lisääntyminen
Keltatuppinokka pesii tavallisesti pingviiniyhdyskunnissa. Pesä on yleensä kallion- tai maankolossa. Munat muistuttavat kurmitsojen munia pohjavärin ollessa likaisen vaalea tummin täplin. Muninta alkaa joulukuun alussa ja päättyy tammikuun alkupuolella. Munia on tavallisesti 2, usein 1 tai 3 mutta harvoin 4. Munimisväli voi olla useita päiviä. Emot lämmittävät munia ensimmäisestä munasta alkaen mutta varsinainen haudonta alkaa vasta pesyeen ollessa täysilukuinen. Haudonta-aika on 28–32 päivää. Naaras yleensä hoitaa pääosan hautomisesta mutta jotkut koiraat hautovat myös taajaan. Poikaset kuoriutuvat 3–4 päivän sisällä. Molemmat emot vuorollaan lämmittävät poikasia 10-18 päivän ikäisiksi, sen jälkeen harvemmin. Emot ruokkivat poikasia pääasiassa krilleillä, joita ne varastavat pingviineiltä. Poikaset oppivat lentämään 50–60 päivän ikäisinä.
Apinoiden planeetta
Apinoiden planeetta (La Planète des singes) on Pierre Boullen vuonna 1963 julkaistu tieteisromaani. Sen pohjalta on tehty suoraan kaksi elokuvaa ja useita jatko-osia.
Oheistuotteet
Lisäksi julkaistiin oheistuotteina useita elokuviin liittyviä sarjakuvia.
Loudy Wiggins
Wiggins osallistui jo Atlantan kesäolympialaisiin 1996 ja voitti myöhemmin pronssia sekä Sydneyssä 2000 että Ateenassa 2004. Hän on lisäksi menestynyt Uinnin maailmanmestaruuskilpailuissa ja Kansainyhteisön kisoissa.
Kymenlaakson aluetoimisto
Historia
Aluetoimisto perustettiin 1. tammikuuta 2008 Haminassa reserviupseerikoulun rakennukseen numero 2 toiminta-alueenaan Kymenlaakson maakunta. Tehtävät aluetoimistolle luovutti lakkautettu Kymen sotilasläänin esikunta, joka oli vastannut Kymenlaakson ja Etelä-Karjalan maakunnista vuoden 2007 loppuun. Perustettaessa organisaatioon kuului päällikön lisäksi asevelvollisuus- ja reserviläissektorit, joissa kummassakin oli yksi upseeri ja yksi opistoupseeri. Lisäksi asevelvollisuussektorissa oli yksi siviilityöntekijä ja reserviläissektorissa kaksi. Yhteensä aluetoimiston vahvuus oli siten kahdeksan henkeä. Aluetoimisto oli hallinnollisesti osa Reserviupseerikoulun operatiivista osastoa, minkä päällikkönä oli aluetoimiston päällikkö. Aluehallintoviranomaisena, asevelvollisuusasioissa ja viranomaisyhteistyötehtävissä toimisto oli Itä-Suomen sotilasläänin esikunnan alainen.
Elämän puu
Elämän puu paratiisissa
Kolmannen luvun kahden viimeisen jakeen päällekkäinen rakenne on antanut tutkijoille aiheen olettaa, että viimeisen jakeen maininta elämän puuta vartioivista kerubeista ja miekasta on myöhemmin kertomukseen tehty lisäys. Samoin jakeen 22 maininta elämän puusta on oletettu samassa yhteydessä lisätyksi. Kerubit, miekka ja ajatus kuolemattomuuden tavoittelusta viittaavat muinaisitämaiseen mytologiaan, josta Vanhaan testamenttiin on ilmeisesti lainattu myyttisiä symboleja.
Mormonismissa
Mormonin kirja kertoo patriarkka Lehin ja hänen poikansa Nefin nähneen näyssä elämän puun. Näyssä kapea polku johtaa puulle, jonka hedelmät ovat ovat valkoisia ja makeita. Polun vieressä kulkee rautainen kaide, mutta sitä ympäröivät saastaisen veden lähde ja joki sekä pimeyden sumu. Syrjemmällä on suuri rakennus, johon kokoontunut väkijoukko osoittelee ja pilkkaa niitä, jotka syövät elämän puun hedelmää. Yleisimmän tulkinnan mukaan he, jotka seuraavat rautakaidetta eli pyhiä kirjoituksia, pääsevät lopulta osalliseksi elämän puun hedelmistä eli Jumalan rakkaudesta. Pimeyden sumu symboloi Saatanan eksytyksiä ja saastainen vesi Helvetin syvyyksiä. Suuri rakennus on maailman ylpeys ja se tulee lopulta sortumaan, kuten käy kaikkien, jotka kieltävät Kristuksen.
Arno Kotro
Syksyllä 2006 Kotro sai Raittiuden Ystävät ry:n Vuoden raittiusteko -tunnustuksen ”raittiiden elämänarvojen selväsanaisena puolustajana”. Hän on käsitellyt julkisuudessa täysraittiuteen siirtymistään.
Virheen kasautumislaki
Matemaattinen esitys
missä.
Esimerkkilasku: resistanssin epävarmuus
Yksinkertaisemmin ilmaistava suhteellinen virhe on siis neliöjuuri mitattujen suureiden suhteellisten virheiden neliöiden summasta.
ja resistanssin virhe
Moreran lause
kaikilla D:n umpinaisilla paloittain säännöllisillä poluilla. Siten jos f on yksinkertainen suljettu käyrä, on f holomorfinen jokaisessa D:n pisteessä.
Kenraali Sherman
250px|thumb|Kenraali Sherman.
Kenraali Sherman on Sequoian kansallispuistossa Yhdysvalloissa kasvava tilavuudeltaan maapallon suurimmaksi arvioitu puu. Kenraali Sherman on mammuttipetäjä (Sequoiadendron giganteum), jonka tilavuuden on laskettu olevan yli 1 486,6 kuutiometriä. Puun pituus on 83,8 metriä ja sen painoksi on arvioitu 2 000 tonnia. Sen ympärysmitta puolentoista metrin korkeudella maasta on 31,3 metriä. Kenraali Sherman ei ole maailman korkein puu. Korkeimman puun titteliä pitää hallussaan 115,55 metrin korkuinen punapuu "Hyperion".
Tietokannan peruskyselyt
Hakukysely
Hakukysely on ainoa kysely joka ei vaikuta tietokannan taulun sisältöön, vaan ainoastaan hakee tietoja taulusta sekä sen mahdollisista liitoksista. Hakukysely tarvitsee yleensä vähintään 1. ja 2. osa-alueen, ja monesti käyttää tehokkaasti hyväksi myös muita osa-alueita.
Pohjois-Savon aluetoimisto
Historia
Aluetoimisto perustettiin 1. tammikuuta 2008 Kuopiossa toiminta-alueenaan Pohjois-Savon maakunta. Tehtävät aluetoimistolle luovutti lakkautettu Kuopion sotilasläänin esikunta, joka oli vastannut Pohjois-Savon maakunnasta vuoden 2007 loppuun.
Tukholman ohitustie
Historia
Vuodesta 2006 käynnissä olleen hankkeen rakentaminen keskeytettiin välillisesti lokakuussa 2014, sillä hankkeen osapuolet Tukholman kaupunki, Tukholman läänin maakäräjät ja valtio halusivat neuvotella uudelleen sopimuksen hankkeen rahoituksesta.
Kritiikkiä
Ohitustien rakentamisen vaihtoehdoksi on esitetty niin sanottua Diagonal Ulvsunda -hanketta.
Kari Mattila
Elämä ja ura
Ylioppilaaksi valmistumisensa jälkeen Kari Mattila opiskeli Teatterikorkeakoulussa vuodesta 1979 vuoteen 1983. Hän aloitti näyttämöuransa Lahden kaupunginteatterissa, jossa hän työskenteli 1984–1989. Vuonna 1991 Mattila kiinnitettiin Helsingin kaupunginteatteriin, missä hän näyttelee edelleen.
Ilmatorjuntatykki
Ilmatorjuntatykki on ilmatorjuntaan tarkoitettu tykki. Ilmatorjuntatykkejä käytetään vihollisten ilma-alusten eli muun muassa lentokoneiden, ilmalaivojen tai helikoptereiden tuhoamiseen, tai tärkeiden maa- tai merikohteiden suojaamiseen vihollisen ilmahyökkäyksiltä estämällä tai häiritsemällä vihollisten ilma-alusten toimintaa. Tunnettuja ilmatorjuntatykkejä ovat muun muassa neuvostoliittolainen 85 mm ilmatorjuntatykki M/1939 52-K ja saksalainen 8,8 cm FlaK 18 sekä 3-tuumainen (76.2 mm) englantilainen Vickers. Ilmatorjuntatykeissä käytetään yleensä räjähtäviä ammuksia, joiden ilmanpaineeseen, aikasytytykseen tai kosketukseen perustuvat sytyttimet laukaisevat kranaatin räjähdyspanoksen.
Combat 18
Combat 18 tai C18 on brittiläinen uusnatsiorganisaatio, joka muotoutui vuonna 1991 Blood & Honour -ryhmän ja jalkapallohuligaaniryhmien, kuten Chelsea Headhunters, välisten kokousten seurauksena. Numero ”18” on usein käytetty uusnatsisymboli, joka juontuu Adolf Hitlerin nimikirjainten järjestysluvusta aakkosissa.
Pieni merenneito (täsmennyssivu)
Hans Christian Andersenin satuun perustuvat sovitukset:
Combat 18
Saksan salaisen palvelun Bundesamt für Verfassungsschutzin mukaan C18:lla on jaostoja Yhdysvalloissa, Ranskassa, Ruotsissa ja Saksassa. Organisaatio on kuitenkin äärioikeistopuolueiden epäsuosiossa ansa-epäilyjen vuoksi.
Nuori Johannes
Philip Binham Helsingin kauppakorkeakoulusta kuvasi romaania merkityksettömäksi matkakertomukseksi.
Eliittikisat 2014
Lapinlahti
Lapinlahden eliittikisat järjestettiin 20. heinäkuuta 2014.
Joensuu
Joensuun eliittikisat järjestettiin 24. heinäkuuta 2014.
Hirviöprinsessa Hime
Sarja ja sen maailma
Sarjassa on viitteitä scifi- ja jännitystarinoihin kuten Varastetut ihmiset, Godzilla ja Dyyni. Eräs Hiron kokemista aikasiirtymistä on perustaltaan suora lainaus Paluu tulevaisuuteen -elokuvasarjasta Tarinassa on yhtenäinen juoni. Jotkin luvut ovat itsenäisiä tarinoita.
Päähenkilöt
Sherwood on Himen nuorempi sisar. Hän yrittää surmata Himen, mutta häviää oveluudessa tälle. Sherwood aikookin surmata itsensä, mutta Hiro estää yrityksen ja Sherwood antaa vastavuoroisesti kestokykynsä rajoilla olevalle Hirolle vertaan ihastuttuaan häneen ja tämän urheuteen. Hime antaa sisarelleen tilaisuuden liittoutua ja Sherwood moittiikin Himeä liian lempeäksi. Hän nimittää Hiroa verisoturikseen, mutta Hime tekee ehdottoman selväksi että Hiro on hänen verisoturinsa. Sherwood tekee verisoturinsa eläintarhan pandakarhusta, jonka hän herättää sen pudottua puuhun riippumaan asetetusta autonrenkaasta. Hän yrittää kertoa Hirolle että tämä olisi verisoturiksikin poikkeuksellinen mutta Hiro ei voi tilanteessa kuunnella Sherwoodin puhetta loppuun. Sherwood hallitsee triffidi-kasvien käytön ja hän tekee mielellään kuninkaallisten perinteistä kenttätyötä tutkimalla yliluonnollisia hirviöitä ja ilmiöitä.
Muut Himen veljet ja sisaret
Salieri on Sylviaa nuorempi veli. Hime luuli, että Näkymättömät surmasivat hänet. Eräässä Hiron kokemassa aikasiirtymässä tälle käy ilmi,että Salieri yritti surmata 13-vuotiaan Himen järjestämällä Näkymättömän avulla ansan. Rakennus oli sisarussodassa puolueetonta aluetta. Hiron onnistuu varoittaa Himeä poltergeist-ilmiön avulla, vaikka Hiro on aikasiirtymässä henki jota ei voi havaita. Rakennusta valvova isäntä laukaisee ansan niin, että Salieri saa surmansa rangaistukseksi sääntöjen rikkomisesta. Hänet herätetään kuolleista vuosia myöhemmin erityisellä liuoksella jaosaksi kyberneettisin keinoin. Hime surmaa Salierin, mutta tunnistaa hänet vain tämän androidista Franzelista muuttuneen olemuksen ja koneosien vuoksi.
Ihmissuhteista
Hän joutuukin hurjiin seikkailuihin Hiron ja muiden kanssa mutta Reiri hälventää hänen muistonsa ja Nozomi ihmetteleekin toistuvasti miksi hän löytää itsensä nukkumasta kotiovensa edestä. Reiri kiusoittelee joskus "Buchiita"
Koulumaailmassa kauniina tyttönä pidetyn Reirin Hirolle osoittama tuttavallisuus kiinnittää huomiota samoin kuin se, että Hiron kanssa viihtyy Rizan kaltainen urheilullinen ja rivakka tyttö.
Bernardino de Minaya
Bernardino Minaya oli 1500-luvulla elänyt dominikaanimunkki, jolla oli huomattava vaikutus paavillisen Bula sublimis Deus sic dilexit humanum, et infra -julistuksen syntyvaiheisiin. Hän lähti vuonna 1535 Tlaxcalan luostarista ilman esimiestensä lupaa Espanjaan, missä hän hankkiutui keskusteluihin Intioiden neuvoston presidentin, kardinaali Loyasan kanssa. Sieltä Minayan matka jatkui Roomaan saakka.
Mehtimäen jäähalli
Harjoitusjäähalli nro 1
Harjoitushallin rakentamisen kustannukset olivat noin 2,5 miljoonaa euroa, jotka maksoi suurimmalta osin Joensuun kaupunki. Joensuussa kaupungin päättävissä elimissä harjoitusjäähallin rakentamista koskevat päätökset vuosina 2000-2001 tehtiin melko yksissä tuumin, sillä toista jäähallia kaupunkiin oli toivottu vuosikausia ja sen ymmärrettiin parantavan merkittävästi juniorijääkiekkoilijoiden ja taitoluistelijoiden harjoittelumahdollisuuksia. Joensuussa nuoria jääurheilulajien harrastajia oli noina vuosina niin paljon, että iso osa heistä joutui käyttämään naapurikuntien jäähalleja. Rakennettavan hallin etuna vanhaan jäähalliin verrattuna oli seikka, että siellä oli mahdollista ylläpitää jäätä myös lämpimänä vuodenaikana.
Ilmailulääketiede
Lentämisen lääketieteelliset vaatimukset
2000-luvulla EU:ssa EASA määrittelee lentäjien lääketieteelliset kelpoisuustodistukset JAR-FCL 3-dokumentaatiolla.
G-voimat
Negatiivista G-kuormaa, jossa kiihtyvyys suuntaa veren paineen kohti päätä, ihminen sietää huonosti – rytmihäiriöitä seuraa jo 2–3 G:n kiihtyvyydestä.
Miguel Cotto
Ammattilaisura
Cotto nousi ylemmän välisarjan WBA liiton mestariksi vuoden 2010 kesäkuussa voittaen Yuri Foremanin teknisellä tyrmäyksellä yhdeksännessä erässä.
Mikojan MiG-31
Aseistus
MiG-31 on maailman ensimmäinen hävittäjä, jossa otettiin käyttöön vaiheistettuantenninen tutka, erittäin tehokas Zaslon S-800. Useilla säteillä ja taajuuksilla toimiva tutka pystyy läpäisemään vihollisen häirinnän ja havaitsee hävittäjän kokoisen kohteen noin 200 km:n etäisyydeltä. Tulenjohto voi seurata 10 kohdetta yhtä aikaa ja lukita neljä niistä Vympel R-33 (Nato: AA-9 Amos) -ohjusten maaliksi. Neljä MiG-31-konetta voidaan yhdistää datalinkillä jopa 200 km:n etäisyydeltä toisistaan kattamaan laajan alueen. MiG-31M/MiG-31D/MiG-31BS-mallien tutka on päivitetty Zaslon-M-malliksi, joka voi havaita AWACSin kokoisen kohteen jopa 400 km:n päästä.
Tuomas Santavuori
Ura
Santavuori rikkoi piste-ennätyksensä heti ensimmäisellä Ässät-kaudellaan 2010–2011, jolloin hänelle merkittiin peräti 42 pistettä. Seuraavalla kaudella hän sai kuitenkin vain 25 pistettä. Kauden jälkeen hän kirjoitti kaksivuotisen sopimuksen HPK:n kanssa.
Vyšhorodin piiri
Ukrainan tilastokeskus arvioi Vyšhorodin piirin väkiluvuksi 131 957 (1.1.2021). Kaupunkilaisiksi luokiteltiin prosenttia piirin asukkaista (73 541 as.), eli kahden kaupungin (Vyšhorod ja Slavutytš) ja kolmen kaupunkityyppisen taajaman (Dymer, Ivankiv, Krasjatytši) väestö. Piirin laajenemisen (7/2020) seurauksena uusi piiri on aiempaa samannimistä piiriä väkirikkaampi (väkiluku 73 688 heinäkuussa 2017).
Harry Demetriou
World Poker Tour
World Poker Tourin toisen kauden WPT Invitational -kutsuturnauksessa Dementriou oli viides. Kisan voitti Phil Laak. WPT:n The Mirage Poker Showdown -turnauksessa toukokuussa 2006 Dementriou oli toinen Stanley Weissin jälkeen. Dementriou ansaitsi kakkostilastaan 673 272 dollaria.
Muut turnaukset
Dementriou voitti vuonna 2004 järjestetyn Victor Chandler Poker Cup -turnauksen. Hän ansaitsi voitostaan 250 000 puntaa. Australian pokerimestaruuskilpailujen (Crown Australasian Poker Championships, "Aussie Millions") pääturnauksessa vuonna 2003 hän sijoittui kolmanneksi ansaiten 124 102 Australian dollaria.
Sanskrit
Historia
pienoiskuva|[[Rig-Vedan tekstiä devanāgarī-kirjoitusjärjestelmällä]] Vanhin tunnettu sanskritin muoto oli noin 1000-luvun eaa. Veda-kirjoissa käytetty veedinen sanskrit eli muinaisindoarja, joka varsinkin 1800-luvun alkupuolella samastettiin indoeurooppalaisen kantakielen kanssa. Mahābhāratassa ja muissa hindueepoksissa käytettyä kielimuotoa kutsutaan eeppiseksi sanskritiksi, jonka aikaan sanskrit oli jo kadonnut varsinaisena puhekielenä.
Alkulukufunktio
Historiaa
Tämä lauseke tunnetaan alkulukulauseena; se todistettiin 1800-luvun lopulla oikeaksi. Väite voidaan kirjoittaa yhtäpitävästi muodossa
Erzurumin maakunta
Erzurumin maakunta on yksi Turkin 81 maakunnasta. Maakunnan pääkaupunki on Erzurum. Vuoden 2015 lopussa arvioitu väkiluku oli 762 000.
Teboil
Lukoilin omistukseen
Lukoil ja yhdysvaltalainen ConocoPhillips sopivat vuonna 2006 kaupasta, jolla ConocoPhillipsin huoltoasemat siirtyivät Lukoilin omistukseen. Sopimukseen kuuluivat JET-asemat Euroopassa, ja seuraavana vuonna Suomen JET-asemat muuttuivat Teboil Express -automaattiasemiksi. ConocoPhillips Finland muuttui Suomen Tähtiautomaatit Oy:ksi. Vuonna 2008 Suomen Petrooli ja Suomen Tähtiautomaatit fuusioitiin emoyhtiö Teboiliin.
Ukrainan sodan aika
Keväällä 2022 Teboil joutui laajojen boikottien kohteeksi Suomessa protestina Venäjän hyökkäykselle Ukrainaan. Protestoijat katsovat, että Lukoil-yhteydensä vuoksi Teboilin liiketoiminta rahoittaa epäsuorasti Putinin hallinnon sotaa Ukrainassa. Teboilin markkinointi- ja viestintäjohtaja Toni Flyckt pyysi boikottiin liittyvän uutisoinnin yhteydessä huoltoasemaketjua koskeneessa haastattelussa, ettei Ukrainan sodasta käytettäisi käsitettä "sota" vaan käsitettä "konflikti". Valtion hankintayhtiö Hanselin ohjeen mukaan Teboilia ei enää käytetä polttoainetoimittajana lokakuun 10. päivän jälkeen. Voimassa ollut hankintasopimus katkaistiin EU:n pakoteasetuksen perusteella, koska yhtiö on venäläisomistuksessa. Sodan aikana Lukoil on laajentanut Teboil-brändin käyttöä Venäjälle.
Rasmus Hämäläinen
Rasmus Hämäläinen (s. 12. elokuuta 1994 Lappeenranta) on suomalainen entinen jääkiekkoilija, pelipaikaltaan oikea laitahyökkääjä. Hän pelasi urallaan SM-liigaa KooKoossa ja Saimaan Pallossa yhteensä 33 runkosarjaottelua tehopistein 2+4=6. Hämäläinen pelasi suurimman osan urastaan Mestiksessä, jossa hän voitti mestaruuden Savonlinnan Pallokerhossa vuonna 2017 ja Imatran Ketterässä vuonna 2019. Hämäläinen voitti SaPKossa myös pronssia vuonna 2018. Hän voitti myös Mestiksen maalipörssin kaudella 2019–2020. Pelaajauransa viimeisellä kaudella 2020–2021 Hämäläinen loi pääsarjauraa myös Slovakian Extraligan HC Nové Zámkyssa, mutta hän siirtyi kesken kauden kuitenkin kasvattajaseuraansa SaiPaan, jossa Hämäläinen lopetti uransa.
Mohammed Bouyeri
Poliisi pidätti Bouyerin pian van Goghin murhan jälkeen ja hänet tuomittiin 26. heinäkuuta 2005 elinkautiseen vankeuteen ilman mahdollisuutta ehdonalaiseen.
Pieni merenneito (patsas)
Ilkivaltaa ja ongelmia
Kesäkuussa 2020 patsasta oli töhritty ja sen jalustaan spreijattu sanat "racist fish" (rasistinen kala).
Tertullianus
Tertullianus (Quintus Septimius Florens Tertullianus) (noin 160–220) oli kirkollinen johtaja ja merkittävä kirjailija kristinuskon varhaisina vuosina. Tämän vuoksi hänet luetaan kirkkoisien joukkoon. Tertullianus vaikutti Roomassa 200-luvun ensimmäisellä kolmanneksella. Hän oli Irenaeuksen oppilas. Tertullianus syntyi, eli ja kuoli Karthagossa, nykyisessä Tunisiassa.
Siirtyminen montanolaisuuteen
Noin kymmenen vuotta uskoontulemisensa jälkeen Tertullianus erkaantui katolisesta kirkosta. Tertullianus siirtyi vuonna 207 montanolaisuuteen ja tämän jälkeen häntä pidettiin kirkossa luopuneena skismaatikkona. Tertullianukselle uusi profetia merkitsi Jumalan pelastushistorian viimeistä vaihetta, sillä Pyhä Henki oli nyt tullut tekemään täydelliseksi pelastetun ihmiskunnan, samoin kuin se oli Raamatussa johtanut sen täydelliseen tietoon.
Kronologia ja sisältö
Kirjoitukset voidaan jakaa joko Tertullianuksen katoliseen ja montanolaiseen aikaan tai kirjoitusten sisällön perusteella. Ensimmäisen jaon perusteella voidaan tarkastella hänen näkemystensä mahdollista muuttumista kääntymyksen seurauksena. Jälkimmäinen jako on käytännöllisempi, ja sen mukaan kirjoitukset voidaan jakaa kahteen ryhmään.
Katumuskiista
Jännitys ankaran ja lempeän katumuskäytännön välillä kiristyi Karthagossa 200-luvun alussa. Karthagon piispa julisti, että ne, jotka olivat tehneet huorin ja syyllistyneet aviorikokseen, saisivat synnit anteeksi, jos he kääntyisivät ja katuisivat. Tertullianus vastusti tätä ankarasti ja esitti, ettei Jumalan vanhurskaus ja pyhyys sallinut poikettavan hänen laistaa, joka vaati ehdottomasti, että ihminen viettää pyhää elämää. Murha, huorinteko ja luopumus olivat apostolien päätöksen mukaan anteeksiantamattomia kuolemansyntejä, joita piispalla ei ollut oikeus antaa anteeksi, koska heillä ei ollut avainvaltaa.
Timo-Pekka Luoma
Salatuista elämistä Luoma muistetaan Antti Polvijärven roolista, jota hän esitti vuosina 2010–2012. Vuosina 2005, 2007 ja 2008 Luoma esitti samassa sarjassa parissa satunnaisissa jaksoissa Raittinen-nimistä poliisia. Näitä kahta roolihahmoa ei pidä sekoittaa toisiinsa.
John Barth
Teokset
Seuraavassa teosparissa The Sot-Weed Factor (1960) ja Giles Goat-Boy (1966) Barth luopuu realistisesta kerronnasta. The Sot-Weed Factor on pastissi, jossa Barth parodioi 1700-luvun englantilaisia romaaneja. Barth on todennut niistä, että ne ovat romaaneja, jotka jäljittelevät romaanin muotoa, Ne on kirjoittanut kirjailija, joka jäljittelee kirjailijan roolia.
Lichfieldin tuomiokirkko
Lichfieldin tuomiokirkko on ainoa englantilainen katedraali, jossa on kolme tornia. Se sijaitsee Lichfieldissa Englannissa. Tuomiokirkko kärsi pahoja vaurioita sisällissodassa, jolloin kaikki lasimaalaukset tuhoutuivat.
Bescat
thumb|250px|Bescatin kirkko Bescat on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 252 asukasta vuoden 1999 väestönlaskennassa. Bescatin pinta-ala on seitsemän neliökilometriä.
Erwin Rommel
Erwin Johannes Eugen Rommel (15. marraskuuta 1891 Heidenheim – 14. lokakuuta 1944 Ulm) oli saksalainen kansallissosialistisen hallinnon sotamarsalkka ja yksi arvostetuimmista toisessa maailmansodassa taistelleista sodanjohtajista.
Ensimmäinen maailmansota
Rommel haavoittui syyskuussa 1914 luodista vasempaan reiteensä hänelle tyypillisessä tilanteessa: ammukseton kivääri aseenaan kolmea ranskalaissotilasta vastaan. Palattuaan sairaalasta vuoden 1915 tammikuun lopulla hän ryömi miehineen 100 metrin levyisen piikkilankaesteen läpi ranskalaisten pääasemiin, valtasi ja piti hallussaan neljää ranskalaisten bunkkeria ranskalaisen pataljoonan hyökkäyksestä huolimatta. Rommel aiheutti ranskalaisille raskaita tappioita menettäen itse alle tusinan verran miehiä. Hän onnistui vetäytymään ennen vastustajan uutta hyökkäystä. Tästä uroteosta hänelle myönnettiin I luokan rautaristi.
Ranska 1940
Rommel saavutti suurta menestystä Ranskassa. Hänen tärkein voittonsa Ranskassa oli Arrasin taistelu. Hänen divisioonansa oli yksi ensimmäisistä saksalaisista joukoista, jotka saavuttivat Englannin kanaalin (10. kesäkuuta) ja valtasivat strategisesti tärkeän Cherbourgin sataman 19. kesäkuuta. Rommel käytti jo Ranskassa kuuluisia 8,8 cm FlaK 18 -ilmatorjuntatykkejä panssareiden torjumisessa. Rommelin menestys palkittiin ylennyksellä ja hänet nimitettiin 5. kevyen panssaridivisioonan (joka organisoitiin myöhemmin uudelleen 21. panssaridivisioonaksi) ja 15. panssaridivisioonan komentajaksi. Kumpikin divisioona lähetettiin Libyaan vuoden 1941 alussa avustamaan hajalle lyötyjä italialaisia. Tällä armeijakunnalla, joka tunnetaan paremmin nimellä Deutsches Afrikakorps, Rommel saavutti kuolemattoman maineensa johtajana.
Pohjois-Afrikka 1941–1943
Rommel ei kuitenkaan onnistunut valtaamaan Tobrukia, vaikka se olisi ollut strategian kannalta ehdottoman tärkeää. Britit aloittivat kolmannen ja viimeisen yrityksensä Tobrukin vapauttamiseksi 18. marraskuuta 1941, ja lopulta onnistuivat siinä. Rommel määräsi joukkonsa perääntymään 7. joulukuuta kohti El Agheilaa. Britit seurasivat häntä ja aikoivat katkaista hänen tiensä, mutta Rommelin hyökkäys 20. tammikuuta 1942 vesitti brittien aikeet. Liittoutuneet perääntyivät ja alkoivat rakentaa puolustuslinjaa. 24. toukokuuta alkoi Gazalan taistelu, jolloin Rommel hyökkäsi rajusti liittoutuneiden rakentamia puolustusasemia vastaan. Salamasodan taktiikoita käyttäen Rommel saavutti suurta menestystä ja pakotti britit perääntymään nopeasti. Nyt eristyksissä oleva Tobruk oli ainoa varteenotettava liittoutuneiden asema, joka oli Rommelin ja Egyptin välissä. Rommel jatkoi hyökkäystään ja 21. kesäkuuta Tobruk antautui. Yli 25 000 Tobrukin puolustajaa jäi vangiksi. Seuraavana päivänä Rommel ylennettiin sotamarsalkaksi. Tämän Rommel itse kuuli radiosta Tobrukin valtaamisen jälkeisenä päivänä. Rommel itse olisi mieluummin vastaanottanut muutaman uuden divisioonan sotamarsalkan arvon sijaan.
Italia 1943
Afrikasta palattuaan Rommel oli jonkin aikaa ilman palvelusmääräystä. 10. heinäkuuta 1943 liittoutuneet hyökkäsivät Italiaan. Hitler nimesi Rommelin armeijaryhmä B:n komentajaksi. Rommelin tehtävä olisi vastarinnan järjestäminen Keski-Italiassa. Joitakin päiviä myöhemmin hän sai kuitenkin pettymyksekseen kuulla, että hänet siirrettäisiinkin Kreikkaan johtamaan armeijaryhmä E:tä. Hänen tehtävänään oli puolustaa Kreikkaa mahdollisen liittoutuneiden maihinnousuoperaation varalta, jota ei kuitenkaan koskaan tapahtunut. Hän ei ehtinyt olla Kreikassa kauan, sillä hän palasi Saksaan jo kaksi päivää myöhemmin, kun Benito Mussolini syöstiin vallasta Italiassa.
Armas Kemppi
Talvi- ja jatkosota
Jatkosodan puhjettua hän sai komentoonsa Jalkaväkirykmentti 7, jonka komentajana hän osallistui taisteluihin Tyrjä-Jaakkima-Itä-Kannas akselilla ja asemasotaan Kannaksella. Vuonna 1943 hänet siirrettiin koulutustarkastajaksi Kotijoukkojen esikuntaan, josta hän palasi rintamalle saaden komentoonsa Jalkaväkirykmentti 22:n, jonka komentajana hän osallistui taisteluihin Syvärillä. Vuonna 1944 hänet siirrettiin 20. prikaatin komentajaksi ja hän osallistui taisteluihin Syvärillä ja Viipurissa, jonka hän menetti lähes taisteluitta. Hänet siirrettiin jälleen Kotijoukkojen esikuntaan koulutustarkastajaksi ja hänen tilalleen prikaatin komentajaksi tuli 22. kesäkuuta 1944 kello 19:00 eversti Yrjö Sora. Hän erosi sotien jälkeen vakinaisesta palveluksesta ja siirtyi valtion asiamieheksi Sysmän verotuslautakuntaan, missä hän palveli kuolemaansa saakka. Hänet haudattiin Kouvolaan.
Dassault Mirage IV
Tuoteperheen muista jäsenistä poiketen, oli tämä konetyyppi tarkoitettu strategiseen pommitukseen. Se pystyi käytämään muiden muassa taktisia AN-11 ja AN-22-ydinpommeja, joiden lataus oli 60 - 70 kilotonnia. Mirage IV pystyi kuitenkin kuljettamaan vain yhden ydinräjähteen kerrallaan, jonka omamassa oli ensin 1 500 - sitten 700 kg. Aseet olivat Ranskan kolmikantaiseen, ydinaseisiin pohjautuvaan, Force de Frappe-sotilasstrategiaan perustuvia. Osaa tämän tyypin koneista käytettiin lentotiedustelutoiminnassa, jossa nämä palvelivat pidempään kuin pommikoneet. Tiedustelukoneet palvelivat vuoteen 2005, pommikoneet vuoteen 1996.
Kehitys
Kone lensi ensimmäisen kerran vuonna 1959 Pariisissa ilmailunäytöksessä. Sarjatuotantoon se pääsi kuitenkin vasta 1963. Silloin koneesta rakennettiin 62 kappaleen sarja, 4:n prototyyppikoneen jälkeen. Nämä otettiin käyttöön 1962–1968.
Xiaomi Mi Pad 2
Ohjelmisto
Julkaisuhetkellä laitteessa oli esiasennettuna Android Xiaomin MIUI-käyttöliittymällä.
Vierumäen taistelu
Vierumäen taistelu oli Suomen sisällissodan taistelu, joka käytiin Heinolan Vierumäen kylässä 20.–21. huhtikuuta 1918. Asikkalasta ja Heinolasta vetäytyneet punaiset kohtasivat Vierunkankaalla sijaitsevassa maantieristeyksessä valkoisten joukot, jotka yrittivät estää heidän etenemisensä. Punaiset onnistuivat lopulta tekemään läpimurron ja jatkamaan itään kohti Vuolenkoskea.
Taistelu Vierumäellä
Iltapäivällä alkanut taistelu jatkui myös pimeän tullen, jolloin sitä ammusten loputtua käytiin lähitaisteluna puukoin ja pistimin. Lopulta punaiset onnistuivat murtautumaan läpi ja pääsivät yön pimeydessä jatkamaan itään kohti Vuolenkoskea. Valkoiset olivat hälyttäneet apuun Lahdessa olleen Kalmin komppanian, mutta se ei ehtinyt paikalle ajoissa.
Kotisivu
Kotisivu tarkoittaa:
Sheffield Wednesday FC
Mestaruussarjan ja ykkösliigan välillä
Kauden 2002–2003 päätteeksi Wednesday putosi 2. divisioonaan. Kaudella 2004–2005 2. divisioonan nimi muuttui ykkösliigaksi. Kauden päätteeksi Wednesday nousi jälleen takaisin uuteen mestaruussarjaan (2. korkein sarjataso). Mestaruussarjasta Wednesday putosi jälleen ykkösliigaan kauden 2009–2010 päätteeksi. Sheffield Wednesday onnistui kuitenkin nousta mestaruussarjaan jälleen kauden 2011–2012 päätteeksi.
Northfield Park
Historia
Norhfield Parkissa juostiin kilpaa 220 päivänä vuodessa vuoteen 2005 asti, jolloin Ohio State Racing Commission määräsi sen vähentämään kilpailupäiviä 204:n. Sittemmin kilpailupäiviä on lisätty hieman.
Red Orchestra: Ostfront 41–45
Taistelukentät
Red Orchestra: Ostfront 41–45 pelin kartat voidaan jakaa kolmeen päätyyppiin. Jalkaväkikartat keskittyvät ainoastaan jalkaväkisodankäyntiin, panssarivaunukartat tankkien välisiin taisteluihin ja kolmas päätyyppi yhdistelee edellä mainittujen ominaisuuksia.
Bidarray
thumb|250px|[[Pelota-kenttä Bidarrayssa]] Bidarray on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 645 asukasta vuoden 1999 väestönlaskennassa. Bidarrayn pinta-ala on 38 neliökilometriä.
Milk and Honey (John Lennonin albumi)
Arvostelut ja menestys
Albumia ei pidetty yhtä hyvänä kuin Lennonin aiempaa albumia, Double Fantasya eikä se myöskään myynyt yhtä paljon, vaikka menestyikin hyvin. Monia John Lennonin albumille säveltämiä kappaleita kehuttiin suuresti. Musiikkijulkaisut Allmusic ja Rolling Stone antoivat molemmat albumille kokonaisarvosanan kolme tähteä viidestä. Kriitikko Robert Christgau kuitenkin antoi albumille avosanan A (vastaa numeroasteikossa kymmentä). Milk and Honey menestyi kaupallisesti hyvin, ja myi kultaa ainakin Kanadassa, Isossa-Britanniassa ja Yhdysvalloissa.
Choi Jong-duk
Choi pelasi Etelä-Korean maajoukkueessa 89 ottelua ja teki niissä 12 maalia vuosina 1975–1986.
Maustetytöt
Historia
Emma-gaalassa 2020 Maustetytöt voitti Vuoden rock- ja Vuoden yhtye -palkinnot.
Emma-äänestyksestä 2019 sulkeminen
”Tein kai lottorivini väärin” -kappale aiheutti keskustelua sosiaalisessa mediassa, koska kappaleen varhaisessa versiossa laulettiin ”Sudanin neekeripojista”. YouTubessa julkaistulla videolla yhtye esittää kyseistä versiota livenä keväällä 2018. Lopullisessa, levytetyssä versiossa lauletaan "Sudanin pienistä pojista". Maustetyttöjen levy-yhtiön Is This Art!:n Aki Roukalan mukaan kyseessä oli ”pienellä paikkakunnalla kasvaneiden nuorten ihmisten tietämättömyys ja huolimattomuus”. Yhtye pahoitteli moneen otteeseen neekeri-sanan käyttöä, ja sanoittaja Kaisa Karjalaisen mukaan käytön syynä ei ollut tarkoituksellinen provokaatio vaan ajattelemattomuus. Yhtyettä ei raadin äänestyksen jälkeen otettu ehdokkaaksi Emma-gaalaan, jossa se alun perin oli ollut ehdolla neljässä kategoriassa. YleX:n toimittaja Renaz Ebrahimin mukaan kappale oli muutenkin ongelmallinen, yhtye ei ollut pyytänyt kunnolla anteeksi, eikä se tullut YleX:n Yeboyah, Renaz & Wekesa -ohjelmaan keskustelemaan. Aihetta käsittelivät myös niin Yle, Helsingin Sanomat kuin Suomen Kuvalehtikin, jossa kirjoitettiin, että yhtye pudotettiin pois myös yleisöäänestyksestä, jossa se oli alun perin ollut, koska äänestyksen pelättiin muuttuvan ”poliittisten protestiäänien myötä luonteeltaan täysin muuksi kuin musiikkiperusteiseksi”.
Funktionaaliyhtälö
Funktionaaliyhtälö on yhtälö, jonka tekijöinä esiintyy riippumattomien muuttujien lisäksi yhtä tai useampaa tuntematonta funktiota, joiden väliset relaatiot funktionaaliyhtälö esittää. Funktionaaliyhtälön yleinen muoto on
Esimerkki funktionaaliyhtälön ratkaisemisesta
Aloitetaan sijoittamalla y=0, jolloin saadaan
Maskuliinisuus
Maskuliinisuus tarkoittaa miehiin yhdistettyjen ajatusten, tunteiden ja käyttäytymisten joukkoa. Maskuuliinisuus tai maskuliinisuudet on nähty sosiaalisena konstruktiona, joka heijastaa yhteiskunnan käsityksiä miehelle kuuluvasta käyttäytymisestä. Myös hormonaalisilla tekijöillä on yhteys maskuliiniseen käyttäytymiseen.
Biologinen tausta
Mieshormoni testosteronilla on vaikutusta yksilön maskuliinisuuden tasoon. Sikiöiässä testosteroni aiheuttaa aivojen maskulinisoitumisen, minkä seurauksena jo pikkulapsissa näkyy selkeät sukupuolierot käyttäytymisessä. Testosteroni muun muassa voimistaa miehen sukuviettiä, lisää itseluottamusta, lisää rohkeutta ja alentaa kynnystä riskien ottamiseen, sekä lisää taipumusta dominoivaan käyttäytymiseen.
Asteikot
Vuonna 2003 kehitetyllä CMNI-asteikolla maskuliiniseen minäkuvaan kuuluvat voittaminen, tunteiden hallinta, riskinottaminen, väkivalta, hallitsevuus, playboymainen seksuaalisuus, itseluottamus, työn ensisijaisuus, valta naisiin nähden, homoseksuaalisuuden halveksunta ja aseman tavoittelu.